wickkiey/tamil-wikipedia-markdown huggingface dataset:
# அலாயுதன்

**அலாயுதன்** அரக்கர் குலத்தைச் சேர்ந்தவன். மகாபாரதம் கூறும் குருச்சேத்திரப் போரில் கௌரவர் படைகள் சார்பாக பாண்டவர் படைகளை எதிர்த்துப் போரிட்டு கடோற்கஜனால் கொல்லப்பட்டார். அலாயுதன் குறித்த செய்திகள் மகாபாரதத்தின் துரோண பருவம், பகுதி 176, 177 மற்றும் 178களில் கூறப்பட்டுள்ளது.  
## வரலாறு
அலாயுதனின் நண்பர்களான இடும்பன், பகாசுரன் மற்றும் கிர்மீரன் ஆகிய அரக்கர்களைக் கொன்ற பீமனைக் கொல்ல சபதம் எடுத்து அரக்கர் படைகளுடன் கௌரவர் சார்பாக குருச்சேத்திரப் போரில் அலாயுதன் கலந்து கொண்டான். மாயாஜால வித்தைகளில் வல்லவனான அலாயுதனை பாண்டவப் படைகளால் கொல்ல இயலவில்லை. எனவே பீமனின் மகனும் மாயாஜால வித்தைகள் தெரிந்தவனுமான கடோற்கஜன் அலாயுதனுடன் போரிட்டுக் கொன்றான்.
# பெர்ரிகரோணாடைட்டு



**பெர்ரிகரோணாடைட்டு** (*Ferricoronadite*) என்பது Pb(Mn<sup>4+</sup><sub>6</sub>Mn<sup>3+</sup><sub>2</sub>)O<sub>16</sub> என்ற எளிமைப்படுத்தப்பட்ட மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். 2016 ஆம் ஆண்டு வடக்கு மாசிடோனியாவில் சுக்கனோவ் மற்றும் பலரால் இக்கனிமம் கண்டறியப்பட்டது. அணிக்கோவையில் துத்தநாகம் ஆதிக்கம் செலுத்தும் சிபினல் குழு வகை கனிமங்களில் இது கண்டறியப்பட்டது. கரோணாடைட்டு கனிமத்தின் ஒப்புமை காரணமாக பெர்ரிகரோனாடைட்டு எனப் பெயரிடப்பட்டது.  

கருப்பு நிறத்தில் நாற்கோணப் படிக அமைப்பில் I4/m என்ற இடக்குழுவில் a = 9.9043 Å, c = 2.8986 Å Z=1 என்ற அணிக்கோவை அளவுருக்களுடன் இக்கனிமம் படிகமாகிறது.  

பன்னாட்டு கனிமவியல் சங்கம் பெர்ரிகரோனாடைட்டு கனிமத்தை Fcor என்ற குறியீட்டால் அடையாளப்படுத்துகிறது.
# சோபியான் சட்டமன்றத் தொகுதி



**சோபியான் சட்டமன்றத் தொகுதி** (शोपियां विधान सभा) இந்தியா வட மாநிலமான சம்மு-காசுமீரின் சம்மு-காசுமீர் சட்டமன்றத்தில் உள்ள 90 தொகுதிகளில் ஒன்றாகும். சோபியான் அனந்த்நாக் மக்களவைத் தொகுதிக்கு உட்பட்ட தொகுதியாகும்.  

## தேர்தல் முடிவுகள்
### 2014
2014 நடைபெற்ற சம்மு காசுமீர் சட்டப் பேரவைத் தேர்தலில், சம்மு காசுமீர் மக்கள் சனநாயகக் கட்சி வேடபாளர் முகமது யூசுப் பட் 14,262 வாக்குகள் வித்தியாசத்தில் சோபியான் தொகுதியில் வெற்றி பெற்றார்.  

### 2024
2024 இல் நடைபெற்ற சம்மு காசுமீர் சட்டப் பேரவைத் தேர்தலில் சுயேட்சை வேட்பாளர் சபீர் அகமது குல்லே 14113 வாக்குகள் பெற்று வெற்றி பெற்றார்.  

## சட்டப் பேரவை உறுப்பினர்கள்
| Election | Member | Party |
| --- | --- | --- |
| 1962 | அப்துல் மசித் பாண்டே |  |
| 1967 | எஸ்.ஏ.சமிம் |  |
| 1972 | அப்துல் மசித் பாண்டே |  |
| 1977 | சேக் முகமது மன்சூர் |  |
| 1983 |  |  |
| 1987 |  |  |
| 1996 | சேக் முகமது ரபி |  |
| 2002 | குலாம் காசன் கான் |  |
| 2008 | அப்துல் ரசாக் வாகே |  |
| 2014 | முகமது யூசுப் பட் |  |
| 2024 | சபீர் அகமது குல்லே | } |
# கஸ்தாம் சாலை கொமுட்டர் நிலையம்


**கஸ்தாம் சாலை கொமுட்டர் நிலையம்** (ஆங்கிலம்: *Jalan Kastam Komuter Station*; மலாய்: *Stesen Komuter Jalan Kastam*); சீனம்: 关税路) என்பது மலேசியா, சிலாங்கூர், மாநிலத்தில் கிள்ளான் துறைமுகம் கஸ்தாம் சாலைப் பகுதியில் உள்ள ஒரு கொமுட்டர் தொடருந்து நிலையம் ஆகும்.  

தஞ்சோங் மாலிம்–கிள்ளான் துறைமுக வழித்தடத்தில் அமைந்துள்ள கஸ்தாம் சாலை கொமுட்டர் நிலையம், கோலா கிள்ளான் நகரத்திற்கு மிக அருகில் உள்ளது.  

இந்த நிலையம் கஸ்தாம் சாலை புறநகர்ப் பகுதியின் போக்குவரத்தை நிறைவு செய்வதற்காகக் கட்டப்பட்டது.  

## பொது

கஸ்தாம் சாலை நிலையத்திற்கு அருகில் மலாயா தொடருந்து நிறுவனத்தின் சேமிப்புக் கிடங்கு உள்ளது. தற்போது அந்தக் கிடங்கு பழைய தொடருந்து இயந்திரங்களைக் கிடத்தி வைக்கப் பயன்படுத்தப்படுகிறது. அவை பின்னர் பழைய இரும்பு வணிகர்களிடம் அனுப்பப்படும்.  

கஸ்தாம் சாலை கொமுட்டர் நிலையம் கோலா கிள்ளான் புறநகர் பகுதியில் கட்டப்பட்டது; மற்றும் கிள்ளான் துறைமுகத்தில் இருந்து வடகிழக்கில் அமைந்துள்ள கஸ்தாம் சாலை என்ற புறநகர்ப் பகுதியின் பெயரால் பெயரிடப்பட்டது.  

1995-இல் கிள்ளான் பகுதியில் பயணிகள் சேவை அறிமுகப்படுத்தப்பட்டது. அதில் இருந்து கஸ்தாம் சாலை நிலையம் மலேசியாவின் தொடக்கக் கால பயணிகள் நிலையங்களில் ஒன்றாக விளங்குகிறது. இந்த நிலையம் குடியிருப்பு பகுதிகளுக்கு அருகில் அமைந்துள்ளது; மற்றும் நடந்து செல்லும் தூரத்திலும் உள்ளது.
# ஐடெல்மெணைட்டு


சரஞ்சிணைட்டு மற்றும் திராவர்டைட்டு ஆகியவை தோல்பாச்சிக்கு எரிமலையில் கண்டறியப்பட்ட பிற நீரிலி அணைவு தாமிரம்-தாங்கும் சல்பேட்டுகளுக்கு உதாரணங்களாகும்.  

Pbca என்ற இடக்குழுவில் a = 9.57, b = 8.79, c = 28.72 [Å] (தோராயம்) என்ற அணிக்கோவை அளவுருக்களுடன் இக்கனிமம் படிகமாகிறது.  

பன்னாட்டு கனிமவியல் சங்கம் ஐடெல்மெணைட்டு கனிமத்தை Itm என்ற குறியீட்டால் அடையாளப்படுத்துகிறது.
# சபீர் அகமது குல்லே



**சபீர் அகமது குல்லே** (*Shabir Ahmad Kullay*; பிறப்பு 1961) என்பவர் ஓர் இந்திய அரசியல்வாதியும், வழக்கறிஞரும் ஆவார். இவர் அக்டோபர் 8, 2024 முதல் சம்மு காசூமீர் சட்டமன்ற உறுப்பினராக உள்ளார். 2024ஆம் ஆண்டு அக்டோபர் மாதம் நடைபெற்ற சம்மு காசுமீர் சட்டப் பேரவைத் தேர்தலில் சுயேச்சையாக சோபியான் சட்டமன்றத் தொகுதியில் போட்டியிட்டு வெற்றி பெற்றார். இவர் 2024 சட்டமன்றத் தேர்தலில் சுயேச்சை வேட்பாளராகப் போட்டியிட்டார்.
# ரியாசு அகமது கான்


**ரியாசு அகமது கான்** (*Reyaz Mahmed Khan*) (பிறப்பு 10 ஏப்ரல் 1969) என்பவர் சேர் இ குத்தார் என்ற பெயரில் பிரபலமாக நன்கு அறியப்படும் சம்மு காசுமீர் அரசியல்வாதி ஆவார். இவர் 2024 முதல் சம்மு காசுமீர் சட்டமன்ற உறுப்பினராக உள்ளார். சம்மு காசுமீர் தேசிய மாநாட்டுக் கட்சியின் உறுப்பினராக சாங்கசு-அனந்த்நாக் கிழக்கு சட்டமன்றத் தொகுதியைப் பிரதிநிதித்துவப்படுத்துகிறார்.  

## வழக்கறிஞர் பணி
ரியாசு அகமது கான் 1990களில் அனந்த்நாக் மாவட்ட நீதிமன்றத்தில் தனது சட்டப் பயிற்சியைத் தொடங்கினார். பின்னர் தனது பயிற்சியை சம்மு காசுமீர் உயர் நீதிமன்றத்தில் தொடர்ந்து 28 ஆண்டுகளுக்கும் மேலாகச் சட்ட வாழ்க்கையை நடத்திவந்தார்.  

கான் பதவியிலிருந்து விலகும் முன்னர், இந்தியக் குடியரசுத் தலைவரின் உத்தரவின் கீழ் நியமிக்கப்பட்ட ஐந்து ஆண்டுகள் இந்திய அரசாங்கத்தின் நிலை ஆலோசகராகப் பணியாற்றினார். அனந்த்நாக் வழக்கறிஞர் சங்கத்தின் தலைவராகவும் இரண்டு ஆண்டுகள் பணியாற்றினார். மேலும் பாரத் சஞ்சார் நிகாம் லிமிடெட் நிறுவனத்தின் சட்ட ஆலோசகராகவும் தொடர்ந்து பணியாற்றுகிறார்.  

## தனிப்பட்ட வாழ்க்கை
ரியாசு அகமது கான் சம்மு காசுமீரின் அனந்த்நாக் மாவட்டத்திலுள்ள சாங்கசை சேர்ந்த கான் வம்சத்தைச் சேர்ந்தவர். இவர் தனது குடும்பத்தின் மூன்றாவது தலைமுறையின் இளைய ஆண் உறுப்பினர் ஆவார்.  

கான் தனது ஆரம்பக் கல்வியை சாங்கசில் உள்ள உள்ளூர் அரசுப் பள்ளியில் முடித்தார். பின்னர் அனந்த்நாக் அரசு பட்டப்படிப்பு கல்லூரியில் இளநிலை அறிவியல் பட்டம் பெற்றார். இதன் பின்னர் காசுமீர் பல்கலைக்கழகத்தில் இளங்கலைச் சட்டப் பட்டம் பெற்றார்.  

## அரசியல் வாழ்க்கை
ரியாசு அகமது கான் சட்டப்பூர்வ உறுப்பினராக வழக்கறிஞர் சங்கத்தில் சேர்ந்ததிலிருந்து அரசியல் ரீதியாகத் தீவிரமாகச் செயல்பட்டு வந்ந்தார்.  

2014ஆம் ஆண்டில், கான் அதிகாரப்பூர்வமாக ஜம்மு-காஷ்மீர் தேசிய மாநாட்டில் உறுப்பினரானார். மேலும் அனந்த்நாக்கின் சாங்குசு தொகுதியில் போட்டியிட்டுத் தோல்வியடைந்தார்  

கான் 2024ஆம் ஆண்டில், சட்டப்பேரவைத் தேர்தலில் போட்டியிட மீண்டும் வாய்ப்பு வழங்கப்பட்டது. இம்முறை நான்கு முறை சட்டமன்ற உறுப்பினராகவும் அமைச்சராகவும் இருந்தவரை மற்றும் முன்னாள் அமைச்சரை 18,000 வாக்குகள் வித்தியாசத்தில் தோற்கடித்து, மொத்தம் 30,000 வாக்குகளைப் பெற்றார்.  

தற்போது கான் ஜம்மு-காஷ்மீர் தேசிய மாநாட்டு கட்சியின் தெற்கு மண்டல செயலாளராக பணியாற்றுகிறார்.
# இன்யோயிட்டு



**இன்யோயிட்டு** (*Inyoite*) என்பது CaB<sub>3</sub>O<sub>3</sub>(OH)<sub>5</sub>·4H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். இது ஓரு நெசோபோரேட்டு வகை கனிமமாகும். அமெரிக்காவின் கலிபோர்னியா மாநிலம் இன்யோ மாகாணத்தில் கண்டுபிடிக்கப்பட்ட காரணத்தால் கனிமத்திற்கு இன்யோயிட்டு என்ற பெயர் சூட்டப்பட்டது. 1914 ஆம் ஆண்டில் இக்கனிமம் கண்டறியப்பட்டது.  

P21/a என்ற இடக்குழுவில் a = 10.63, b = 12.06, c = 8.4 [Å]; β = 114.03°; Z = 4 என்ற அணிக்கோவை அளவுருக்களுடன் இக்கனிமம் ஒற்றைச்சரிவச்சுப் படிக அமைப்பில் இன்யோயிட்டு படிகமாகிறது. நிறமற்ற நிலையில் இருக்கும் இன்யோயிட்டு நீர்நீக்கப்பட்டால் வெண்மை நிறத்திற்கு மாறுகிறது.  

பிரைசீட்டு, மேயரோபெரைட்டு, கோல்மனைட்டு, ஐதரோபோரசைட்டு, யுலெக்சைட்டு மற்றும் ஜிப்சம் ஆகிய கனிமங்கள் இன்யோயிட்டு கனிமத்துடன் சேர்ந்து காணப்படுகின்றன.  

பன்னாட்டு கனிமவியல் சங்கம் இன்யோயிட்டு கனிமத்தை Iyo என்ற குறியீட்டால் அடையாளப்படுத்துகிறது.
# பச்சா ராமச்சந்திர ராவ்



**பச்சா ராமச்சந்திர ராவ்** (*Patcha Ramachandra Rao*; 21 மார்ச் 1942-10 சனவரி 2010) ஓர் உலோகவியலாளரும் நிர்வாகியும் ஆவார். இவர் பனாரசு இந்து பல்கலைக்கழகத்தின் மேனாள் மாணவர், பேராசிரியர் மற்றும் துணைவேந்தர் என்ற தனித்துவத்தை கொண்ட ஒருவர் எனும் பெருமையினை பெறுகின்றார். 1992 முதல் 2002 வரை, ராவ் ஜாம்சேத்பூரில் உள்ள தேசிய உலோகவியல் ஆய்வகத்தின் இயக்குநராக இருந்தார். 2005ஆம் ஆண்டில் பனாரசு பல்கலைக்கத்தின் துணைவேந்தராக இருந்த பிறகு, இவர் மேம்பட்ட தொழில்நுட்பப் பாதுகாப்பு நிறுவனத்தின் முதல் துணைவேந்தராகப் பொறுப்பேற்றார். 2007ஆம் ஆண்டில் ஓய்வு பெறும் வரை இவர் இங்குப் பணியாற்றினார். 2007-இல் பணி ஓய்வு பெற்றவுடன் ஆந்திரப் பிரதேசத்தின் ஐதராபாத்து தூள் உலோகவியல் மற்றும் புதிய பொருட்களுக்கான பன்னாட்டு மேம்பட்ட ஆராய்ச்சி மையத்தில் ராஜா ரமண்ணா சகாவாக இருந்தார்.  

## தனிப்பட்ட வாழ்க்கை
ராவ் 1966-இல் சுதா ராவை மணந்தார். சுதா 1980ஆம் ஆண்டின் தொடக்கத்தில் வாரணாசியில் ஆந்திரா வங்கிக் கிளையைத் தொடங்கியபோது அந்த வங்கியில் பணியில் சேர்ந்தார்.  

### விருதுகள்
- பொதுநலவாய கல்விசார் பணியாளர் உதவித்தொகை, 1970-71.கேம்பிரிட்ஜ் மற்றும் சசெக்சு பல்கலைக்கழகங்கள்
- தேசிய உலோகவியலாளர் தின விருது, எஃகு மற்றும் சுரங்கங்கள் அமைச்சகம், இந்திய அரசு, 1979
- இன்டர்கோசுமோசு பதக்கம், சோவியத் ஒன்றியம் 1984
- சாந்தி ஸ்வரூப் பட்நாகர் விருது, 1985
- புகழ்பெற்ற முன்னாள் மாணவர் விருது, உலோகவியல் துறை, பனாரசு இந்துப் பல்கலைக்கழகம், 1994
- புகழ்பெற்ற பொருள் விஞ்ஞானி விருது, ஐ. இ. (இந்தியா) (1995)
- பொருள் அறிவியலுக்கான இந்திய தேசிய அறிவியல் அகாதமி பரிசு 1997
- வாஸ்விக் விருது 1997
- ஓம் பிரகாசு பாசின் விருது 1998
- புகழ்பெற்ற பொறியாளர் விருது, ஐ. இ. (இந்தியா) (1998)
- நாயுடம்மா விருது (1999)
- புகழ்பெற்ற விரிவுரையாளர் விருது, இந்தியப் பொருள் ஆராய்ச்சி சங்கம், 1999-2001
- புகழ்பெற்ற முன்னாள் மாணவர் விருது, இந்திய அறிவியல் நிறுவனம் 2001
- எம்ஆர்எஸ்ஐ-ஐசிஎஸ்சி சூப்பர் கடத்தல் & பொருட்கள் அறிவியல் பரிசு-2002 & 2005
- சிறந்த ஆய்வுக் கட்டுரை விருது, எல் இ ஆர் ஐ ஜி-2002
- சிறந்த தொழில்நுட்ப ஆய்வறிக்கைக்கான பேராசிரியர் பி. பானர்ஜி விருது (2001-2002)
- லயோலா ரத்னா விருது-ஆந்திர லயோலா கல்லூரி, விஜயவாடா 2003
- தேசிய உலோகவியலாளர் விருது, எஃகு மற்றும் சுரங்கங்கள் அமைச்சகம், இந்திய அரசு, 2004
- சாந்தி ஸ்வரூப் பட்நாகர் தங்கப் பதக்கம், 2005
- டாக்டர் ராமினேனி அறக்கட்டளை (யு. எஸ். ஏ.) விசிடா விருது, 2007)

### அறிவியல் அமைப்புகளில் உறுப்பினராக

- இந்திய தேசிய அறிவியல் அகாதமி
- தேசிய அறிவியல் அகாதமி, இந்தியா
- இந்திய அறிவியல் கழகம்
- இந்திய தேசிய பொறியியல் அகாதமி
- பொருள், கனிமங்கள் மற்றும் சுரங்க நிறுவனம்
- உலக அறிவியல் அகாதமி, இத்தாலி
- இந்திய உலோக நிறுவனம்
- மகாராட்டிரா அறிவியல் அகாதமி
# காட்டியலைட்டு



**காட்டியலைட்டு** (*Kaatialaite*) என்பது Fe(H<sub>2</sub>AsO<sub>4</sub>)<sub>3</sub>·5H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். பெர்ரிக் ஆர்சனேட்டு வகை கனிமமான இது பின்லாந்தில் கண்டுபிடிக்கப்பட்டது.  

P21/n (எண். 14) என்ற இடக்குழுவில் ஒற்றைச்சரிவச்சுப் படிகங்களாக காட்டியலைட்டு கனிமம் படிகமாகிறது. சாம்பல், மஞ்சள், வெண்மை மற்றும் பசும் நீலம் நிறங்களில் காணப்படுகிறது.  

பன்னாட்டு கனிமவியல் சங்கம் காட்டியலைட்டு கனிமத்தை Kaa என்ற குறியீட்டால் அடையாளப்படுத்துகிறது.
# கரேலியனைட்டு



**கரேலியனைட்டு** (*Karelianite*) என்பது V<sub>2</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். வனேடியம் மூவாக்சைடின் இயற்கைத் தோற்றம் கரேலியனைட்டு ஆகும். இதுவோர் அரிய கனிமமாகும். வேதியியலின் அடிப்படையில் இது ஏமாடைட்டு, குருந்தம், எசுகோலைட்டு, திசுட்டாரைட்டு, பிக்சுஸ்பைட்டு, அவிசென்னைட்டு மற்றும் இட்ரியடைட்டு-(Y) ஆகியவற்றின் வனேடியம் ஒப்புமையாகக் கருதப்படுகிறது. இந்த பெயர் பின்லாந்து-உருசிய எல்லையில் உள்ள கரேலியாவிலிருந்து வந்ததாகும். கரேலியனைட்டு மக்னீசியம் நிறைந்த பாறைகளுடன் தொடர்புடையதாக இருக்கலாம்.
# தம்கால் கஞ்சி போரா சட்டமன்றத் தொகுதி


**தம்கால் கஞ்சி போரா சட்டமன்றத் தொகுதி** (दमहाल हांजी पुरा विधान सभा) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டப் பேரவையில் உள்ள 90 தொகுதிகளில் ஒன்றாகும். தம்கால் கஞ்சி போரா, அனந்த்நாக்-ரசோரி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## தேர்தல் முடிவுகள்
2024 நடைபெற்ற சம்மு காசுமீர் சட்டப் பேரவைத் தேர்தலில் போட்டியிட்ட சம்மு காசுமீர் தேசிய மாநாட்டு கட்சி வேட்பாளர் சகினா மசூத் 36623 வாக்குகள் பெற்று தம்கால் தொகுதியில் வெற்றி பெற்றார்.
# நோபிலைட்டு



**நோபிலைட்டு** (*Nobleite*) என்பது CaB<sub>6</sub>O<sub>9</sub>(OH)<sub>2</sub>·3H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். இதுவோர் அரிய போரேட்டுக் கனிமமாகும். 1961 ஆம் ஆண்டு அமெரிக்காவின் கலிபோர்னியா மாநிலத்திலுள்ள சாவுப் பள்ளத்தாக்கில் இக்கனிமம் கண்டுபிடிக்கப்பட்டது. ஐக்கிய அமெரிக்க நில அளவாய்வுத் துறையின் புவியியலாளர் இலெவி எப் நோபில் இக்கனிமத்தைக் கண்டறிந்தார் என்பதால் கனிமத்திற்கு நோபிலைட்டு என்று பெயரிடப்பட்டது. இவர் சாவுப் பள்ளத்தாக்குப் பகுதியின் நிலவியலுக்குப் பெரிதும் பாடுபட்டார்.  

சிலி, அர்கெந்தினா நாடுகளிலும் நோபிலைட்டு கனிமம் இருப்பது கண்டறியப்பட்டுள்ளது.  

பன்னாட்டு கனிமவியல் சங்கம் நோபிலைட்டு கனிமத்தை Nob என்ற குறியீட்டால் அடையாளப்படுத்துகிறது.
# நந்தூர் பதர்



**நந்தூர் பதர்** (*Nandur Pathar*) என்பது இந்தியாவின் மகாராட்டிரா மாநிலத்தின் அகமதுநகர் மாவட்டத்தின் பார்னர் தாலுகாவிலுள்ள ஒரு கிராமமாகும்.  

## மதம்
பெரும்பான்மை மதம் இந்து என்றாலும், அனைத்து சிறுபான்மை வர்க்கமும் இக்கிராமத்தில் சகோதரத்துவத்துடன் ஒன்றிணைந்து வாழ்கின்றன, அனைத்து திருவிழாக்கள் மற்றும் கண்காட்சிகளிலும் இவை சமமாக கொண்டாடுகின்றன மற்றும் பங்கேற்கின்றன.  

## பொருளாதாரம்
பெரும்பான்மையான மக்கள் விவசாயத்தை தங்கள் முதன்மைத் தொழிலாகக் கொண்டுள்ளனர்.
# நாதுங்கிராம மர பொம்மைகள்

**நாதுங்கிராம மரப் பொம்மைகள்** (*Wooden dolls, Natungram*) என்பது இந்தியாவில், குறிப்பாக மேற்கு வங்க மாநிலத்தின் வர்தமான் மாவட்டத்தில் உருவாக்கப்படும் பிரபலமான மரப் பொம்மைகள் ஆகும். மரத்தாலான பொம்மைகளை உருவாக்கும் கலை இந்தியாவில் ஒரு பழமையான நடைமுறையாக உள்ளது. மேலும் நாதுங்கிராம் பொம்மைகள் குறிப்பாக கலாச்சார ரீதியாக தொடர்புடையவை. இது இந்துக்கடவுள் இலட்சுமியுடன் நேரடியாக தொடர்புடையது. அத்தகைய பொம்மைகளின் பிற எடுத்துக்காட்டுகளில் பிரபலமான கௌர்-நிடாய், கிருஷ்ணன் பொம்மைகள் மற்றும் ராஜா-ராணி பொம்மைகள் அடங்கும்.  

## வரலாறு

வர்தமானின் உள்ளூர் மன்னர்களின் ஆதரவுடன், நாதுங்கிராமத்தில் கலைஞர்கள் முதலில் கல் சிற்பங்களில் வேலை செய்தனர். இருப்பினும், 1951இல் ஜமீந்தாரி முறை ஒழிக்கப்பட்டதைத் தொடர்ந்து , கைவினைக் கலைஞர்கள் சிரமங்களை எதிர்கொண்டனர். பிளாஸ்டிக் மற்றும் உலோகத்துடன் ஒப்பிடுகையில் மரச் சிற்பங்களின் திறனற்ற தன்மை காரணமாக செதுக்குபவர்களின் எண்ணிக்கை மீண்டும் குறைந்து வந்தாலும், பலர் கல் செதுக்குதல் பணியை விட்டு வெளியேறி நுண்கலைகள் மற்றும் மர வேலைகளை உருவாக்கத் தொடங்கினர்.  

சூத்திரதார் (விஸ்வகர்மா) என்ற குடும்பப்பெயர் மேற்கு வங்காளத்திலும், வங்காளதேசத்திலும் தச்சு வேலை மற்றும் மரச் சிற்பம் ஆகியவற்றுடன் தொடர்புடையதாகும்.  

## உருவாக்கம்

பொம்மைகள் பெரும்பாலும் வெள்ளை சந்தன மரம், மா மரம் அல்லது கோங்கு மரத்தால் தயாரிக்கப்படுகின்றன. மேற்கு வங்கத்தில் வசிக்கும் சுமார் 51 குடும்பங்கள் பொம்மை தயாரிப்பில் ஈடுபட்டுள்ளன. குடும்பத்தின் அனைத்து உறுப்பினர்களும் பொம்மை தயாரிக்கும் செயல்பாட்டில் ஈடுபட்டுள்ளனர். கைவினைஞர்களுக்காக தனித்தனி படைப்புகள் ஒதுக்கப்பட்டுள்ளன. ஆண்கள் மரச் சிற்பக்கலையிலும், பெண்கள் வண்ணக்கலையிலும் திறமைசாலிகள்.  

மாறிவரும் காலங்கள் மற்றும் உலோகம், பிளாஸ்டிக் மற்றும் இயந்திரத்தால் தயாரிக்கப்பட்ட பொருட்களின் வருகையுடன், பாரம்பரிய மரவேலை கலை பெரும்பாலும் மறைந்துவிட்டது. முன்பு, மர பொம்மைகள் மற்றும் பொம்மைகளை உருவாக்கும் கலை மேற்கு வங்காளத்தின் பல மாவட்டங்களில் நடைமுறையில் இருந்தது. ஆனால் இப்போது கைவினை ஒரு சில இடங்களில் மட்டுமே உயிர்ப்புடன் வைக்கப்பட்டுள்ளது.
# சாங்வி சூர்யா



**சாங்வி சூர்யா** (Sangvi Surya) என்பது இந்தியாவின் மகாராட்டிரா மாநிலத்தின் அகமதுநகர் மாவட்டத்திலுள்ள பார்னர் தாலுகாவிலுள்ள ஒரு கிராமமாகும். 2011 மக்கள்தொகை கணக்கெடுப்பின்படி சாங்வி சூர்யா கிராமத்தில் மொத்தம் 303 குடும்பங்கள் வசித்தனர். 1445 மக்கள்தொகை கொண்ட சாங்வி சூர்யா கிராமத்தில் 732 ஆண்கள் மற்றும் 713 பெண்கள் இருந்தனர். 0-6 வயதுடைய குழந்தைகளின் எண்ணிக்கை 152 ஆகும். இது கிராமத்தின் மொத்த மக்கள் தொகையில் 10.52% ஆகும்.  

## மதம்
இந்த கிராமத்தில் பெரும்பான்மையான மக்கள் இந்து மதத்தைச் சேர்ந்தவர்கள் ஆவர்.  

## பொருளாதாரம்
இப்பகுதியில் விவசாயம் முதன்மைத் தொழிலாகும்.  

பெரும்பாலான மக்கள் புனே மற்றும் மும்பை போன்ற நகரங்களில் தங்கியிருக்கின்றனர். டிசம்பர் மாதத்தில் சா சிக்கந்தர் பாபாவின் யாத்ரா என்ற திருவிழாவிற்கு ஆண்டுக்கு ஒரு முறை மக்கள் அனைவரும் ஒன்று கூடுகிறார்கள். இந்த விழாவிற்காக புனே மற்றும் மும்பை போன்ற நகரங்களிலிருந்து மக்கள் பயணம் செய்கிறார்கள். இந்த விழா பெரிய கூட்டங்கள் ஒன்றுகூடி மகிழும் வகையில் ஏற்பாடு செய்யப்படுகிறது.
# சூத்திரதார் (சாதி)


**சூத்திரதார்** (*Sutradhar*) என்பது மேற்கு வங்காளம் மற்றும் வங்காளதேசத்தில் வசிக்கும் விஸ்வகர்மா சமூகத்திற்குள் உள்ள ஒரு சாதி ஆகும். தச்சு வேலை அவர்களின் பாரம்பரிய தொழிலாக உள்ளது. பெரும்பான்மையான இந்து சூத்திரதாரர்கள்வைணவப் பிரிவைச் சேர்ந்தவர்கள். விசுவகர்மன் அவர்களின் தெய்வமாக கருதப்படுகிறார்.  

## தோற்றம்
‘சூத்திரதார்’ என்ற வார்த்தையின் பொருள் நூல் வைத்திருப்பவர் என்பதாகும். சமசுகிருதத்தில் ‘சூத்திரா’ என்றால் நூல் என்று பொருள் (இது ஒரு வாளைக் குறிக்கப் பயன்படுகிறது. மேலும், ‘தார்’ என்றால் பிடிப்பது என்று பொருள்).  

## மக்கள்தொகை
சில சூத்திரதாரர்கள் சாக்தத்தை கடைப்பிடிக்கும் அதேவேளைய்ல், பெரும்பான்மையானவர்கள் வைணவப் பிரிவின் உறுப்பினர்களாக உள்ளனர். அவர்கள் விசுவகர்மாவை வழிபட்டு, ‘விஸ்வகர்ம தினம்’ மற்றும் வசந்த பஞ்சமி அன்று அவருக்கு பலிகளை செலுத்துகிறார்கள்.  

சூத்திரதார் சாதி பர்தமேனியா, மந்தாரண்யா, கதிபேடா, அஸ்தகுல் மற்றும் ஐரி உள்ளிட்ட பல துணை சாதிகளாகப் பிரிக்கப்பட்டுள்ளது. பர்தமேனியா, மந்தாரண்யா மற்றும் அஸ்தகுல் பிரிவினர் தச்சர்கள் என்று நன்கு அறியப்பட்டவர்கள். ஆனால் அவர்கள் ஓவியர்கள், களிமண் உருவங்கள் தயாரிப்பவர்கள், கல் சிற்பங்கள் மற்றும் கட்டிடங்கள் மற்றும் கோயில்களின் கட்டுமானங்கள் போன்றா பணிகளையும் செய்பவர்களாக அறியப்படுகிறார்கள். கதிபேடா பிரிவினர் அடிப்படையில் கட்டிடக் கலைஞர்களாக இருந்தனர். அவர்கள் கோயில்கள், அரண்மனைகள், பள்ளிவாசல்கள் மற்றும் கட்டிடங்களின் வடிவமைப்பாளர்கள் என்று அறியப்பட்டனர்.  

சூத்திரதார்கள் பல்வேறு குலங்கள் அல்லது கோத்ரங்களாகப் பிரிக்கப்பட்டுள்ளனர். இந்த குலங்கள் அனைத்தும் மரபுவழியில் வ்தவையாகும். பொதுவான சூத்திரதாரர்களின் குடும்பப்பெயர்களில் தத்தா, சந்தா, தே, பால், சில், குண்டு, மேனா, மன்னா, மகாராணா, ராணா, பாந்த்ரா, ரக்சித், சூத்ராதர், பண்டாரி, பௌசுதார், தாஸ், கர் ஆகியவை அடங்கும்.
# தீரேந்திர பால் சிங்



**தீரேந்திர பால் சிங்** (*Dhirendra Pal Singh*) என்று அழைக்கப்படும் **தீ. பா. சிங்** (*D. P. Singh*)ஓர் இந்தியக் கல்வி நிர்வாகி ஆவார். இவர் 22 ஆகத்து 2022 அன்று உத்தரப் பிரதேச அரசு இவரை முதலமைச்சரின் கல்வி ஆலோசகராக நியமித்தது. மேலும் 2024 ஏப்ரல் 28 அன்று டாட்டா சமூக அறிவியல் நிறுவனத்தின் வேந்தராக இந்திய அரசின் மத்தியக் கல்வி அமைச்சகத்தால் 2029 ஏப்ரல் 30 வரை ஐந்து ஆண்டு காலத்திற்கு சிங் நியமிக்கப்பட்டார்.  

டாக்டர் ஹரி சிங் கவுர் பல்கலைக்கழகம், பனாரசு இந்து பல்கலைக்கழகம் மற்றும் தேவி அகல்யா விசுவவித்யாலயா ஆகிய மூன்று வெவ்வேறு பல்கலைக்கழகங்களின் துணைவேந்தராகப் பணியாற்றியுள்ளார். இவர் பெங்களூரில் உள்ள தேசிய மதிப்பீடு மற்றும் அங்கீகார அவையின் இயக்குநராகவும் புது தில்லியிலுள்ள பல்கலைக்கழக மானியக் குழு தலைவராகவும் பணியாற்றியுள்ளார்.  

## கல்விப் பணி
சிங் மூன்று வெவ்வேறு பல்கலைக்கழகங்களின் துணைவேந்தராகப் பணியாற்றியுள்ளார். 2004 முதல் 2008 வரை மத்தியப் பிரதேசத்தின் சாகரில் அமைந்துள்ள மத்தியப் பல்கலைக்கழகமான டாக்டர் ஹரி சிங் கவுர் பல்கலைக்கழகத்தின் துணைவேந்தராகப் பணியாற்றினார். 2008 முதல் 2011 வரை உத்தரப்பிரதேசத்தின் வாரணாசி உள்ள பனாரசு இந்து பல்கலைக்கழகத்தின் துணைவேந்தராகப் பணியாற்றினார். இறுதியாக 2012 முதல் 2015 வரை மத்தியப் பிரதேசத்தின் இந்தூரில் உள்ள தேவி அகல்யா விசுவவித்யாலயாவின் துணைவேந்தராகப் பணியாற்றினார். ஆகத்து 2015இல் இவர் தேசிய பெங்களூரில் உள்ள தேசியத் தர மதிப்பீடு மற்றும் அங்கீகார அவையின் இயக்குநராக ஐந்து ஆண்டு காலத்திற்கு நியமிக்கப்பட்டார். இருப்பினும், திசம்பர் 2017இல் புது தில்லியில் உள்ள பல்கலைக்கழக மானியக் குழுத் தலைவராகப் பதவி உயர்வு பெற்றார். ஏப்ரல் 28, 2024 அன்று, இவர் இந்திய அரசின் மத்தியக் கல்வி அமைச்சகத்தால் ஐந்து ஆண்டு காலத்திற்கு டாட்டா சமூக அறிவியல் நிறுவனத்தின் வேந்தராக நியமிக்கப்பட்டார்.
# மிடில்பேக்கைட்டு



**மிடில்பேக்கைட்டு** (*Middlebackite*) என்பது Cu<sub>2</sub>C<sub>2</sub>O<sub>4</sub>(OH)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். கரிமக் கனிமமான இது முதலில் ஜூன் 1990 ஆம் ஆண்டு சூன் மாதத்தில் தெற்கு ஆத்திரேலியாவில் உள்ள அயர்ன் மோனார்க்கு கற்சுரங்கத்தில் இருந்த ஒரு கற்பாறைக்குள் கண்டுபிடிக்கப்பட்டது. ஆத்திரேலியாவின் அடிலெய்டு பல்கலைக்கழகத்தைச் சேர்ந்த பீட்டர் எலியட் 25 ஆண்டுகளுக்குப் பிறகு கனிமத்தின் கட்டமைப்பைக் கண்டறிந்தார். மின்மவிசைப் பெருக்கமூட்டப் பயன்படும் மின் காந்த விசை இணைவமைவு கதிர்வீச்சைப் பயன்படுத்தி ஒற்றை-படிக எக்சுகதிர் விளிம்பு வளைவு மூலம் இதன் படிக அமைப்பை தீர்மானித்தார். மிடில்பேக் வரம்பில் கனிமம் கிடைத்த காரணத்தால் எலியட் கனிமத்திற்கு மிடில்பேக்கைட்டு என்று பெயரிட்டார். 2018 ஆம் ஆண்டில், இத்தாலியில் உள்ள பீம்மே பள்ளத்தாக்கில் மிடில்பேக்சைட்டு கனிமம் கண்டுபிடிக்கப்பட்டது. இதற்கான ஆராய்ச்சியில் பீம்மெயிட்டு என்ற புதிய கனிமமும் கண்டுபிடிக்கப்பட்டது..  

பன்னாட்டு கனிமவியல் சங்கம் மிடில்பேக்கைட்டு கனிமத்தை Mbk என்ற குறியீட்டால் அடையாளப்படுத்துகிறது.  

## கிடைக்கும் இடங்கள்
- ஆத்திரேலியா- தெற்கு ஆத்திரேலியாவின் ஐர் தீபகற்பத்தில் உள்ள அயர்ன் மோனார்க்கு கற்சுரங்கம்
- இத்தாலி-கேரனோ நகராட்சிக்கு அருகிலுள்ள பாசோ டி சான் லுகானோ
# சுடூயட்சைட்டு



**சுடூயட்சைட்டு** (*stuetzite*) என்பது Ag<sub>5−x</sub>Te<sub>3</sub> (x = 0.24 முதல் 0.36) அல்லது Ag<sub>7</sub>Te<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். சுடூட்சைட்டு என்ற பெயராலும் இக்கனிமம் அறியப்படுகிறது. இது வெள்ளி தெலூரைடு கனிமம் ஆகும்.  

முதன்முதலில் 1951 ஆம் ஆண்டில் ருமேனியாவின் சகாரிம்பு சுரங்கத்திலிருந்து கிடைத்த ஒர் அருங்காட்சியக மாதிரியிலிருந்து இக்கனிமம் கண்டறியப்பட்டது. ஆசுத்திரிய கனிமவியலாளர் ஆண்ட்ரியாசு சேவேரியசு சுடூட்சு (1747-1806) என்பவர் நினைவாக கனிமத்திற்கு சுடூட்சைட்டு என்று பெயரிடப்பட்டது.  

மற்ற சல்பைடு மற்றும் தெலூரைடு கனிமங்களுடன் நீர் வெப்பத் தாது மாற்றத்தால் சுடூயட்சைட்டு கனிமம் தோன்றுகிறது. சில்வாணைட்டு, எசைட்டு, அல்டைட்டு, பெட்சைட்டு, எம்பிரசைட்டு, தாயக தெலூரியம், தாயக தங்கம், கலீனா, சுபேலரைட்டு, கொலுசைட்டு, தெனன்டைட்டு மற்றும் பைரைட்டு ஆகிய கனிமங்கள் இக்கனிமத்துடன் சேர்ந்து காணப்படுகின்றன.  

பன்னாட்டு கனிமவியல் சங்கம் சுடூயட்சைட்டு கனிமத்தை Stz என்ற குறியீட்டால் அடையாளப்படுத்துகிறது.
# தேவ்சர் சட்டமன்றத் தொகுதி (சம்மு காசுமீர்)


**தேவ்சர் சட்டமன்றத் தொகுதி** (देवसर विधान सभा) என்பது இந்தியாவின் வடக்கு மாநிலமான சம்மு காசுமீரின் சம்மு காசுமீர் சட்டப் பேரவையில் உள்ள 90 தொகுதிகளில் ஒன்றாகும். தேவ்சர் அனந்த்நாக் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## தேர்தல் முடிவுகள்
### 2014
2014 இல் நடைபெற்ற சம்மு காசுமீர் சட்டப் பேரவைத் தேர்தலில், இந்திய தேசிய காங்கிரசு வேட்பாளர் முகமது அமீன் பட், தேவ்சார் தொகுதியில் வெற்றி பெற்றார்.  

### 2024
2024 இல் நடைபெற்ற சம்மு காசுமீர் சட்டப் பேரவை தேர்தலில் சம்மு காசுமீர் தேசிய மாநாட்டு கட்சியின் வேட்பாளர் பீர்சதா பெரோசு அகமது 18230 வாக்குகள் பெற்று வெற்றி பெற்றார்.
# கிரில்லோயிடே



**கிரில்லோயிடே** (*Grylloidea*) என்பது பூச்சிகளின் மீப்பெரும் குடும்பமாகும். இது ஆர்த்தோப்டிரா வரிசையில், சிள்வண்டு என்று அழைக்கப்படுகிறது. இதில் "உண்மையான சிள்வண்டு", செதில் சிள்வண்டு, மரச் சிள்வண்டு மற்றும் பிற குடும்பங்களும் அடங்கும். இவற்றில் சில புதைபடிவங்களாக அறியப்படுகின்றன.  

*கிரில்லோயிடே* டிராசிக் காலத்தைச் சேர்ந்தது. சுமார் 528 பேரினங்களின் கீழ் சுமார் 3,700 அறியப்பட்ட சிற்றினங்களையும், 43 அழிந்துபோன சிற்றினங்களையும் 27 அழிந்துபோனது பேரினங்களையும் கொண்டுள்ளது.  

## சிறப்பியல்புகள்
கிரில்லோயிடே என்ற மீப்பெரும் குடும்பத்தில் உள்ள சிள்வண்டு மற்ற *என்சிபெரான்களிலிருந்து* வேறுபடுத்தும் அம்சங்களாக நீளமான, நூல் போன்ற உணர்கொம்பு, மூன்று கணுக்கால் பிரிவுகள், வயிற்றின் முனையில் மெல்லிய தொட்டுணரக்கூடிய மலவாய்க் கொம்பு மற்றும் இக்கொம்பில் குமிழி உணர்ச்சி முட்கள் ஆகும்.  

சிள்வண்டு என்ற சொல் என்சிபெரா வரிசையில் உள்ள பூச்சிக்கும் பிரபலமாகப் பயன்படுத்தப்படுகிறது. இது எறும்பு சிள்வண்டு, புதர் சிள்வண்டு (டெட்டிகோனிடே) ஜெருசலேம் சிள்வண்டு (*இசுடெனோபெல்மாட்டசு),* பிள்ளைப்பூச்சி மற்றும் குகை சிள்வண்டுகள் (ராபிடோபோரிடே மற்றும் வேட்டா (அனோஸ்டோஸ்டோமாடிடே) இவற்றின் உறவினர்களுக்கும் பயன்படுத்தப்படுகிறது. இந்தப் பூச்சிகள் அனைத்தும் நான்கு கணுக்கால் பிரிவுகளைக் கொண்டுள்ளன. மேலும் இவை உண்மையான சிள்வண்டு, கிரில்லிடேவை விட ஒன்றுக்கொன்று மிகவும் நெருக்கமாகத் தொடர்புடையவை.  

பெரும்பாலான *கிரைலோய்டியன்களில்* உடல் உருளை வடிவமாக இருக்கும். ஆனால் சிலவற்றில் இது முட்டைவடிவிலிருக்கும். கிரில்லோடல்பிடே (பிள்ளைப்பூச்சி) குடும்பத்தைத் தவிர, பிற பூச்சிகள் உணர்கொம்புகள் நீளமாகவும் நூல் போன்றதாகவும் இருக்கும். பிள்ளைப்பூச்சிகளில் இவை மிகவும் குறுகியதாகவும் தூரிகை போன்றதாகவும் இருக்கும். முதன்முதுகு இணைக்கப்படாத தட்டையான கீழ்த்தட்டுகளுடன் காணப்படும். மடிப்புகள் அல்லது முள்ளெலும்புகள் காணப்படாது. கணுக்கால் மூன்று பிரிவுகளைக் கொண்டுள்ளது. முன் காலின் உள் எலும்பு ஒலி கண்டறியும் செவிப்பறை உறுப்புகளைக் கொண்டுள்ளது. ஆண்களின் முன் சிறகு நரம்பு மண்டல உறுப்பைக் கொண்டுள்ளது. இதன் மூலம் ஓர் இறக்கை மற்றொரு இறக்கையினை தேய்க்கப்படும்போது ஒலி உருவாக்கும். வயிற்றின் முனையில் இரண்டு மலவாய் கொம்பு உள்ளன. கீழ் இன உறுப்புத் தட்டில் வெட்டு முள் இல்லை.  

## வகைப்பாடு
பின்வரும் குடும்பங்கள் இந்த மீப்பெரும் குடும்பத்தில் சேர்க்கப்பட்டுள்ளன.  

- † *பைசோக்ரில்லிடே* <small>கோரோச்சோவ், 1985</small>
- *கிரில்லிடே* <small>லைச்சார்ட்டிங், 1781</small>
- *ஓகாந்திடே* <small>பிளான்சார்ட், 1845</small>-மரச் சிள்வண்டு
- *மோகோப்லிசிடே* ப்ரன்னர் வான் வாட்னெவில், 1873-செதில் சிள்வண்டு
- *பலாங்கோப்சிடே* <small>பிளான்சார்ட், 1845</small>-'சிலந்தி சிள்வண்டுகள்' மற்றும் உறவினர்கள்-பெரும்பாலும் தெற்கு அரைக்கோளம்
- † *புரோட்டோகிரில்லிடே* <small>ஜூனர், 1937</small> (மேற்கு-மத்திய ஆசியா)
- *ட்ரிகோனிடிடே* சாசூர், 1874 (உலகளாவியப் பரவல்)
  - துணைக்குடும்பம் *நெமோபினே* சாசூசர், 1877 (மரச் சிள்வண்டு உட்பட)
  - துணைக்குடும்பம் *டிரிகோனிடைனே* சாசூர், 1874 ('வாள்-வால் சிள்வண்டு, திரிக்சு
- வகைப்பாட்டியலில் மாற்றப்பட்ட துணைக்குடும்பம்: *டெரோப்லிசிடினே* சோப்பர்டு, 1936 (வெப்பமண்டல ஆசியா)

### நீக்கப்பட்ட குடும்பங்கள்
பின்வருபவை இப்போது *கிரில்லோதால்போய்டியா* என்ற தனி மீப்பெரும் குடும்பமாக வைக்கப்பட்டுள்ளன.  

- கிரில்லோடல்பிடே <small>லீச், 1815</small>-மோல் பிள்ளைப்பூச்சி
- மைர்மெகோபிலிடே சாசூர், 1874-எறும்பு பிள்ளைப்பூச்சி
# கிரைலிடியா



**கிரைலிடியா** (*Gryllidea*) என்பது ஆர்த்தோப்டெரா வரிசையில் உள்ள சிள்வண்டு மற்றும் ஒத்த பூச்சிகளை உள்ளடக்கிய ஒரு மீப்பெரும் வரிசை ஆகும். கிரில்லிடேயாவில் இரண்டு பெரும் குடும்பங்கள் 6,000க்கும் மேற்பட்ட விவரிக்கப்பட்ட சிற்றினங்களுடன் உள்ளன.  

}}  

## மேலும் வாசிக்க

- 
-
# தூரூ சட்டமன்றத் தொகுதி


**தூரூ சட்டமன்றத் தொகுதி** (दूरू विधान सभा ) வடக்கு மாநிலமான சம்மு காசுமீரின் சம்மு காசுமீர் சட்டப் பேரவையிலுள்ள 90 தொகுதிகளில் ஒன்றாகும். தூரூ, அனந்த்நாக்-ரசௌரி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## தேர்தல் முடிவுகள்
### 2014
2014 இல் நடைபெற்ற சம்மு காசுமீர் சட்டப் பேரவைத் தேர்தலில், சம்மு காஷ்மீர் தேசிய மாநாட்டு கட்சி வேட்பாளர் குலாம் அகமது மிர், தூரூ தொகுதியில் வெற்றி பெற்றார்.  

### 2024
2024 இல் நடைபெற்ற சம்மு காசுமீர் சட்டமன்ற தேர்தலில் இந்திய தேசிய காங்கிரசு வேட்பாளர் குலாம் அகமது மிர் சம்மு காசுமீர் மக்களின் சனநாயக கட்சி வேட்பாளர் முகமது அசுரப் மாலிக்கை விட 29728 வாக்குகள் அதிகம் பெற்று வெற்றி பெற்றார்.  

## சட்டப் பேரவை உறுப்பினர்கள்
| ஆண்டு | உறுப்பினர் | கட்சி |
| --- | --- | --- |
| 1962 | மிர் காசிம் | ஜம்மு காஷ்மீர் தேசிய மாநாட்டு கட்சி |
| 1977 | காசி அப்துல் கனி கான் |  |
| 1983 | முகமது அக்பர் கனி |  |
| 1987 | முகமது அக்பர் கனி |  |
| 1996 | குலாம் காசன் வாணி |  |
| 2002 | குலாம் அகமது மிர் | இந்திய தேசிய காங்கிரசு |
| 2008 |  |  |
| 2014 | செய்யது பரூக் அஹமது அந்திராபி | சம்மு காசுமீர் மக்களின் சனநாயக கட்சி |
| 2024 | குலாம் அகமது மிர் | இந்திய தேசிய காங்கிரசு |
# தையாசு


**தையாசு** (*Ptyas*) என்பது *கொளுப்பிரிட்* பாம்புகளின் ஒரு பேரினம் ஆகும்.  

## சிற்றினங்கள்
*தையாசு* பேரினத்தின் கீழ் 13 சிற்றினங்கள் அடையாளம் காணப்பட்டுள்ளன.  

- தையாசு கேரினேட்டா <small>(குந்தர், 1858) </small> -கீல் எலிகள் பாம்பு
- தையாசு தும்னேடசு (கேன்டர், 1842)-கேண்டர் சாரைப்பாம்பு
- தையாசு திப்சாசு <small>(செலேகல், 1837)</small> -சுலவேசி கருப்பு பந்தய வீரர்
- தையாசு தோரியே <small>பெளஞ்சர், 1888</small>-தோரியா பச்சைப்பாம்பு
- தையாசு பசுகா <small>(குந்தர், 1858) </small> -வெண்வயிற்று சாரைப்பாம்பு, பழுப்பு நிற சாரைப்பாம்பு
- *தையாசு கெர்மினே* <small>(போட்ஜெர், 1895)</small> -சகிசிமா பச்சைப்பாம்பு
- தையாசு கோரோசு <small>(செல்ஜெல், 1837</small>)-சீன எலிப்பாம்பு, இந்தோ-சீன சாரைப்பாம்பு
- *தையாசு லூசோனென்சிசு* <small>(குந்தர், 1873) </small> -மென்செதில் மலைச் சாரைப் பாம்பு
- *தையாசு மேஜர்* <small>(குந்தர், 1858)</small> -சீன பச்சை பாம்பு
- *தையாசு மியூகோசா* (லின்னேயஸ், 1758) -கிழக்கத்திய எலி பாம்பு, இந்திய எலி பாம்பு, சாரைப்பாம்பு
- *தையாசு மல்டிசின்ங்டா* (ரோக்சு, 1907) -பல பட்டை பச்சைப்பாம்பு, வட சீனா பச்சைப்பாம்பு
- *தையாசு நைக்ரோமார்ஜினாட்டா* <small>(பிளைத், 1854) </small> -பச்சை சாரைப்பாம்பு, பச்சை எலி பாம்பு, கருப்பு எலி பாம்பு
- *தையாசு செமிகாரினேட்டா* <small>(ஹாலோவெல், 1861)</small> -இரியூக்கியூ பச்சைப்பாம்பு
# திருச்சி மண்டலம், அ.போ.க., கும்ப லிட்.


**திருச்சி மண்டலம், அரசு போக்குவரத்துக் கழகம்- கும்பகோணம்.**  

## வரலாறு
திருச்சி மண்டலத்தில் இருந்த அரசுப் பேருந்துகளும் கும்பகோணம் மண்டலத்தில் இருந்த அரசு பேருந்துகளும் ஒன்றா இணைக்கப்பட்ட கும்பகோணத்தை தலைமையிடமாகக் கொண்டு இப்போக்குவரத்துக் கழகம் உருவாக்கப்பட்டது.  

## கிளைகள்
திருச்சி மண்டலத்தில் திருச்சி, அரியலூர் மற்றும் பெரம்பலூர் ஆகிய மாவட்டங்களை உள்ளடக்கியதாகும்.  

1. திருச்சி தீரன் நகர்  

2. திருச்சி மலைக்கோட்டை  

3. திருச்சி புறநகர்  

4. திருச்சி மண்ணச்சநல்லூர்  

5. திருச்சி கண்டோன்மண்ட்  

6. திருச்சி துவாக்குடி  

7. திருச்சி லால்குடி  

8. மணப்பாறை  

9. துவரங்குறிச்சி  

10. துறையூர்  

11. உப்பிலயபுரம்  

12. பெரம்பலூர்  

13. குன்னம்  

14. அரியலூர்  

15. ஜெயங்கொண்டம்  

## ஆதாரம்

- http://tnstckum.in/tnstckum/HOME/history.aspx
# சிடெய்ன்மெட்சைட்டு


**சிடெய்ன்மெட்சைட்டு** (*Steinmetzite*) என்பது Zn<sub>2</sub>Fe(PO<sub>4</sub>)<sub>2</sub>(OH)•3H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். இதுவோர் அரிய பாசுப்பேட்டுக் கனிமமாகும். செருமனி நாட்டின் ஏகன்டார்ஃப்பில் கிடைத்த தீப்பாறைகளில் சிடெய்ன்மெட்சைட்டு கண்டறியப்பட்டது. வேதியியல் ரீதியாக பாசுபோபைலைட்டு கனிமமும் துத்தநாக இரும்பு பாசுப்பேட்டும் சிடெய்ன்மெட்சைட்டுடன் தொடர்பு கொண்டுள்ளன. இவற்றின் பெயர் முறையே பிளிமெரைட்டு, சின்கிளிப்சுகோம்பைட்டு என்பனவாகும்.  

*P* என்ற இடக்குழுவில் முச்சாய்வுப் படிக அமைப்பில் சிடெய்ன்மெட்சைட்டு படிகமாகிறது.  

பன்னாட்டு கனிமவியல் சங்கம் சிடெய்ன்மெட்சைட்டு கனிமத்தை Snm என்ற குறியீட்டால் அடையாளப்படுத்துகிறது.
# மகாபாஷ்யம்


**மகாபாஷ்யம்**, பாணினியின் வட மொழி இலக்கண நூலான அஷ்டாத்தியாயீயின் தேர்ந்தெடுக்கப்பட்ட சில சூத்திரங்களுக்கு பதஞ்சலி ஒரு விளக்க உரையை சமஸ்கிருத மொழியில் கிமு 2ஆம் நூற்றாண்டில் இயற்றினார் அதற்கு மகாபாஷ்யம் என்று பெயராகும். மகாபாஷ்யத்தில் காத்தியாயனரின் 1400 இலக்கண விளக்க உரைகளும் அடங்கும். சமஸ்கிருத மொழியின் மூன்று பெரிய இலக்கண அறிஞர்களில் பதஞ்சலியும் ஒருவர். மற்ற இருவர், பாணினி மற்றும் காத்தியாயானர் ஆவார்.  

காத்தியாயானர் (கிமு 140) எழுதிய *வர்த்திகா-சூத்திரம்* எனும் இலக்கண நூல் விளக்கும் சீக்ஷா (உச்சரிப்பு உள்ளிட்ட ஒலியியல்), வியாகரணம் (இலக்கணம் மற்றும் உருவவியல்) மற்றும் நிருக்தம் (சொல் இலக்கணம்) இவை மூன்றும் மகாபாஷ்யத்தில் விவாதிக்கப்பட்டுள்ளது.  
## படைப்பு காலம்
பதஞ்சலியின் மகாபாஷ்யம் நூலின் காலம் கிமு இரண்டாம் நூற்றாண்டு என நம்பப்படுகிறது. புஷ்யமித்திர சுங்கன் ஆட்சிக் காலத்தில் பதஞ்சலி முனிவர் புஷ்யமித்திரன் செய்த அஸ்வமேத யாகத்தில் பதஞ்சலியும் கலந்து கொண்டார் என்பதை மகாபாஷ்யம் நூலின் மூலம் அறியமுடிகிறது. யவனர்கள் சாகேதம் என அழைக்கப்படும் அயோத்தி மற்றும் மத்யமிகா மீதான படையெடுப்பின் போது பதஞ்சலி உடனிருந்தார்.. எனவே, மகாபாஷ்ய மற்றும் மஹாபாஷ்யகர் பதஞ்சலி ஆகிய இரண்டின் காலங்களும் கிமு 2 ஆம் நூற்றாண்டு என நிர்ணயிக்கப்பட்டுள்ளது. கிமு 2ஆம் நூற்றாண்டு மௌரியப் பேரரசின் பிராமணத் தளபதியான புஷ்யமித்ர சுங்கன், இறுதி மௌரிய மன்னர் பிரகத்திர மௌரியனைக் கொன்று அரியணை ஏறினார். பல்வேறு பண்டிதர்களின் கூற்றுப்படி மகாபாஷ்யத்தின் காலம், கிமு 200 முதல் கிமு 140 வரை என்பது ஏற்றுக்கொள்ளப்பட்ட காலம் ஆகும்.  
## முக்கியத்துவம்
"பதஞ்சலி" தனது மகாபாஷ்யத்தில் சமஸ்கிருத மொழி இலக்கணத்தை வேதாங்க அடிப்படையில் விவாதித்துள்ளார். இதுவே மகாபாஷ்யத்தின் முக்கியத்துவத்திற்குக் காரணம். இலக்கியக் கண்ணோட்டத்தில், மகாபாஷ்யாவின் உரைநடை மிகவும் செயற்கையானது, மொழியியல் நடை சரளமானது மற்றும் தெளிவானது. பத்ருஹரி அதற்கு விளக்கம் எழுதியிருந்தார் ஆனால் பெரும்பாலானவை கிடைக்கவில்லை.  

சமஸ்கிருத இலக்கணத்தில் முனிவர்களுக்கு மிக உயர்ந்த இடம் வழங்கப்பட்டுள்ளது. அஷ்டாத்தியாயீ, எழுதிய பாணினி, **வர்த்திக்கா** எழுதிய காத்தியாயானர் மற்றும் *மகாபாஷ்யம்* எழுதிய பதஞ்சலியை *முப்பெரும் முனிவர்கள்* எனப்போற்றப்படுகின்றனர்..  
பதஞ்சலி மஹாபாஷ்யத்தின் மூலம் வர்த்திகங்களின் விளக்கத்தை முன்னெடுத்தது. பல இடங்களில் காத்யாயனரின் இலக்கண விதிகளுக்கு மறுத்து, பாணினியத்தின் செல்லுபடியை நிரூபித்துள்ளார். சில சமயங்களில் காத்யாயனரால் விடுபட்ட அந்த சூத்திரங்களும் மகாபாஷ்யத்தில் விவாதிக்கப்பட்டுள்ளது.  
## இதனையும் காண்க
- அஷ்டாத்தியாயீ
# கோம்பாக் எல்ஆர்டி நிலையம்


**கோம்பாக் எல்ஆர்டி நிலையம்** (ஆங்கிலம்: *Gombak LRT Station*; மலாய்: *Stesen LRT Gombak*; சீனம்: 鹅唛) என்பது மலேசியா, சிலாங்கூர் கோம்பாக் மாவட்டத்தில் உள்ள ஓர் இலகுரக விரைவுப் போக்குவரத்து *(LRT)* நிலையமாகும். முன்பு தெர்மினல் புத்ரா என்று அழைக்கப்பட்ட இந்த நிலையம் கிளானா ஜெயா வழித்தடத்தின் வடக்கு முனையமாக உள்ளது.  

இந்த நிலையத்தில் கெந்திங் மலை பேருந்துகளுக்கான பயணச்சீட்டு வழங்குமிடம் உள்ளது. ஒவ்வோர் அரை மணி நேரத்திற்கும் ஒருமுறை கெந்திங் இஸ்கைவே நிலையத்திற்கு பேருந்துகள் புறப்படும். இந்தப் பேருந்துகளை ரிசோர்ட்ஸ் ஓர்ல்ட் *(Resorts World Berhad)* எனும் நிறுவனம் இயக்குகிறது..  

## பொது

கோலாலம்பூரில் வசிப்பவர்கள், குறிப்பாக செதாபாக் பகுதியைச் சுற்றி வசிப்பவர்கள், கெந்திங் மலைக்குச் செல்லும்போது, ​​இந்த நிலையத்தைப் பயன்படுத்துகிறார்கள்.  

கிழக்கு கடற்கரை விரைவுச்சாலையின் தொடக்கம், இந்த நிலையத்திலிருந்து வடக்கே ஒரு கிலோமீட்டர் தொலைவில் உள்ளது. தற்போது, ​​இந்த நிலையம் ரேபிட் கேஎல் போக்குவரத்து வலையமைப்பில் ஆக வடக்கே உள்ள நிலையமாகும்.  

## இணைப்புகள்
- **ஜாலான்** *(Jalan)* எனும் சொல் மலேசியாவில் சாலை என்பதைக் குறிப்பிடுவதாகும்.

| தாமான் மெலாத்தி சாலை 1/5
கோலாலம்பூர் மத்திய வட்டச் சாலை 2 *(MRR2)* | 200 | பன்னாட்டு இசுலாமிய பல்கலைக்கழகம் |  |
| --- | --- | --- | --- |
| தாமான் மெலாத்தி சாலை 1/5
கோலாலம்பூர் மத்திய வட்டச் சாலை 2 *(MRR2)*
ஸ்ரீ கோம்பாக் பிரதான சாலை
ஜாலான் மக்மூர்
ஜாலான் லிந்தாங்
ஜாலான் பெர்மாய்
ஜாலான் கோம்பாக் பெர்மாய் 2 | 170
171
202
BET17 | தாமான் செரி கோம்பாக்
செரிரீ கோம்பாக் வணிக மையம்
தாமான் பிரிமா ஸ்ரீ கோம்பாக் |  |
| ஜாலான் தாமான் மெலாத்தி 1/5
கோலாலம்பூர் மத்திய வட்டச் சாலை 2 (MRR2)
ஜாலான் சுங்கை புசு
ஜாலான் கோம்பாக்
பத்துமலை கொமுட்டர் நிலையம்
ஜாலான் சுங்கை துவா
பாரு செலாயாங்
கெப்போங்–செலாயாங் நெடுஞ்சாலை
பண்டார் பாரு செலாயாங் | 151 | SBP கோம்பாக் ஒருங்கிணைப்பு
கோம்பாக் உத்தாரா
சுங்கை புசு
கோம்பாக் தொழிற்கல்வி கல்லூரி
செரி கோம்பாக் வணிக மையம்
பத்துமலை பேரங்காடி
சுங்கை சின்சின் மசூதிகள் |  |
| கிழக்கு கடற்கரை விரைவுச்சாலை (காராக்) | அவானா இஸ்கைவே | கெந்திங் மலை
சின் சுவீ குகைக் கோயில்
கெந்திங் மலை விற்பனை நிலையங்கள் |  |
| கிழக்கு கடற்கரை விரைவுச்சாலை (காராக்) | விரைவுப் பேருந்து நிறுத்துமிடம் ரவுப் | புக்கிட் திங்கி, பகாங்
பெந்தோங் | } |
# இரபீக் அகமது நாயக்



**இரபீக் அகமது நாயக்** (*Rafiq Ahmad Naik*) என்பவர் சம்மு காசுமீரைச் சேர்ந்த இந்திய அரசியல்வாதியும் சட்டமன்ற உறுப்பினரும் ஆவார். இவர் 2024 முதல் சம்மு காசுமீர் சட்டமன்ற உறுப்பினராக உள்ளார். சம்மு காசுமீர் மக்களின் சனநாயக கட்சியின் உறுப்பினராக திரால் சட்டமன்றத் தொகுதியில் 2024 சம்மு காசுமீர் சட்டப் பேரவைத் தேர்தலில் போட்டியிட்டு வெற்றி பெற்று சட்டமன்ற உறுப்பினர் ஆனார். இவர் முன்னாள் சபாநாயகர் அலி முகமது நாயக்கின் மகன் ஆவார்.
# சுந்தர் லால்



ராவ் பகதூர் **சர் சுந்தர் லால்** (*Sunder Lal*) என்பவர் இந்தியக் கல்வியாளர் ஆவர். இவர் 21 மே 1857 அன்று நைனித்தாலுக்கு அருகிலுள்ள ஜஸ்பூரில் பிறந்தார்.  

1876ஆம் ஆண்டில், லால் பிரயாக்ராஜில் உள்ள முயிர் மத்தியக் கல்லூரியில் சேர்ந்தார். இக்கல்லூரி அகசுதசு ஆரிசன் தலைமையில் செயல்பட்டது. இங்கு இளங்கலை பட்டப்படிப்பினை முடித்த பண்டித சுந்தர் லால் 1880ஆம் ஆண்டில் உயர்நீதிமன்றத்தின் வக்கீல் தேர்வில் தேர்ச்சி பெற்றார். மேலும் 1880 திசம்பர் 21 அன்று வக்கீல் பட்டம் பெற்றார். அலகாபாத் உயர்நீதிமன்றத்தில் வக்கீலாகப் பணியாற்றினார். 1896ஆம் ஆண்டில் உயர் நீதிமன்றம் இவருக்கு வழக்கறிஞராகப் பதவி உயர்வு வழங்கியது.  

1905ஆம் ஆண்டில் இவருக்கு 'ராவ் பகதூர்' என்ற பட்டம் வழங்கப்பட்டது. 1907இல் சி. ஐ. ஈ. ஆக நியமிக்கப்பட்டார். 1909ஆம் ஆண்டில் இலக்னோ நீதித்துறை ஆணையர் நீதிமன்றத்தின் இருக்கையில் ஒரு சில மாதங்களுக்குப் பணியாற்றும் வாய்ப்பினை ஏற்றுக்கொண்டார். 1914ஆம் ஆண்டில் அலகாபாத் உயர் நீதிமன்றத்தின் நீதிபதியாகக் குறுகிய காலத்திற்குப் பணியாற்றினார்.  

சட்ட அறிக்கையிடல் குழுவின் உறுப்பினராக நியமிக்கப்பட்டார். அலகாபாத்-வக்கில்களைப் பிரதிநிதித்துவப்படுத்த அலகாபாத் நீதிமன்ற வாரிய உறுப்பினர், 1893-வழக்கறிஞராகச் சேர்ந்தார்.  

1906ஆம் ஆண்டில், அலகாபாத் பல்கலைக்கழகத்தின் முதல் இந்தியத் துணைவேந்தராக ஆனார். 1912 மற்றும் 1916ஆம் ஆண்டுகளில் இவர் மீண்டும் இப்பதவிக்கு நியமிக்கப்பட்டார்.  

1916ஆம் ஆண்டில், இவர் பனாரசு இந்து பல்கலைக்கழகத்தின் நிறுவன துணைவேந்தராக நியமிக்கப்பட்டார். இப்பல்கலைக்கழக வளாகத்தில் உள்ள மருத்துவ அறிவியல் நிறுவனத்தின் மருத்துவமனை இவர் பெயரால், சர் சுந்தர் லால் மருத்துவமனை என அழைக்கப்படுகிறது.  

1917 பிப்ரவரி 21 அன்று, சுந்தர் லால் ஒரு வீரத்திருத்தகை பட்டத்தினைப் பெற்றார். இவர் தனது 61வது வயதில் அலகாபாத்தில் பிப்ரவரி 13,1918 அன்று காலமானார்.
# கோகர்நாக் சட்டமன்றத் தொகுதி



**கோகர்நாக் சட்டமன்றத் தொகுதி** (कोकरनाग विधानसभा) இந்தியா வடக்கு மாநிலமான சம்மு-காசுமீர் சட்டமன்றத்தில் உள்ள 90 தொகுதிகளில் ஒன்றாகும். கோகர்நாக் அனந்த்நாக்-ரசௌரி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## தேர்தல் முடிவுகள்
### 2014
2014 இல் நடைபெற்ற சம்மு காசுமீர் சட்டப் பேரவைத் தேர்தலில், சம்மு காசுமீர் மக்களின் சனநாயகக் கட்சி வேட்பாளர் அப்துல் ரகீம் ராதர், கோகர்நாக் தொகுதியில் வெற்றி பெற்றார்.  

### 2024
2024 இல் நடைபெற்ற சம்மு காசுமீர் சட்டப் பேரவைத் தேர்தலில் சம்மு காசுமீர் தேசிய மாநாட்டு கட்சி வேட்பாளர் சாபர் அலி கதானா 17949 வாக்குகள் பெற்று வெற்றி பெற்றார்.
# ஜாபர் அலி கட்டானா



**ஜாபர் அலி கட்டானா** (*Zafar Ali Khatana*) என்பவர் சம்மு காசுமீரைச் சேர்ந்த இந்திய அரசியல்வாதியும் சம்மு காசுமீர் சட்டப் பேரவை உறுப்பினரும் ஆவார். இவர் ஜம்மு காஷ்மீர் தேசிய மாநாட்டு கட்சியின் உறுப்பினர் ஆவார். கட்டானா, 2024ஆம் ஆண்டு நடைபெற்ற சம்மு காசுமீர் சட்டப் பேரவைத் தேர்தலில் கோகர்நாக் சட்டமன்றத் தொகுதியில் ஜம்மு காஷ்மீர் தேசிய மாநாட்டுக் கட்சியின் சார்பில் போட்டியிட்டு வெற்றி பெற்றார்.
# தாமான் மெலாத்தி எல்ஆர்டி நிலையம்


**தாமான் மெலாத்தி எல்ஆர்டி நிலையம்** (ஆங்கிலம்: *Taman Melati LRT Station*; மலாய்: *Stesen LRT Taman Melati*; சீனம்: 美拉蒂花園站) என்பது மலேசியா, கோலாலம்பூர் வடக்குப் பகுதியில், கிளானா ஜெயா வழித்தடத்தில் அமைந்துள்ள ஓர் இலகுரக விரைவுப் போக்குவரத்து *(LRT)* நிலையமாகும். இந்த வழித்தடம் முன்பு புத்ரா வழித்தடம் என்று அழைக்கப்பட்டது.  

மஸ்ஜித் ஜமெயிக் எல்ஆர்டி நிலையம் தொடங்கி புத்ரா அயிட்ஸ் எல்ஆர்டி நிலையம் வரையிலான 12 இலகு விரைவுப் போக்குவரத்து நிலையங்களை உள்ளடக்கிய இரண்டாவது கட்டமைப்புப் பிரிவின் ஒரு பகுதியாக 1 சூன் 1999 அன்று இந்த நிலையம் திறக்கப்பட்டது.  

## பொது
தாமான் மெலாத்தி எல்ஆர்டி நிலையம், கோலாலம்பூரின் நகர எல்லையின் வடக்கு விளிம்பில்; கோலாலம்பூர்-செலாயாங் எல்லையில் இருந்து 400 மீட்டர் தொலைவில் உள்ளது, மேலும் இது பெர்சியாரான் பெர்தகானான் சாலைக்கு அருகில் கட்டப்பட்டு உள்ளது.  

தாமான் மெலாத்தி புறநகர்ப் பகுதிக்கு சேவை செய்வதோடு, அந்தப் பகுதியைச் சுற்றியுள்ள கோம்பாக் செத்தியா, தாமான் செதாபாக் ஜெயா, தாமான் செமர்லாங் ஆலிய குடியிருப்புப் பகுதிகளும் இந்த நிலையம் சேவை செய்கிறது.  

புத்ரா எல்ஆர்டி நிலையத்திற்கு வடக்கே உள்ள கடைசி நிலையம் இந்தத் தாமான் மெலாத்தி எல்ஆர்டி நிலையம் ஆகும்; மற்றும் தாமான் மெலாத்தி மற்றும் தாமான் செமர்லாங் பகுதிகளுக்கு சேவை செய்யும் இரண்டு கிளானா ஜெயா வழித்தட நிலையங்களில் இந்த நிலையமும் ஒன்றாகும்.  

## இணைப்புகள்

| <> | பெர்சியாரான் பெர்தகானான்; மதராசா சாலை; ஜாலான் டேவான்; ஜாலான் கோம்பாக்; ஜாலான் பத்து கேவ்ஸ் |  |
| --- | --- | --- |
| <> | ஜாலான் கோம்பாக், ஜாலான் கெந்திங் கிள்ளான், ஜாலான் மெராந்தி | } |
- **ஜாலான்** *(Jalan)* எனும் சொல் மலேசியாவில் சாலை என்பதைக் குறிப்பிடும் மலாய் வழக்குச் சொல் ஆகும்.

மலேசியத் தமிழர்கள்; சாலை எனும் சொல்லிற்குப் பதிலாக ஜாலான் எனும் சொல்லையே பரவலாகப் பயன்படுத்துகின்றனர்.
# எம். எஸ். கே. இராஜேந்திரன்


**எம். எஸ். கே. இராஜேந்திரன்** (*M. S. K. Rajendran*;15 செப்டம்பர் 1948-2 திசம்பர் 1990) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இராமநாதபுரம் நகரைச் சார்ந்த இவர், இராமநாதபுரத்தில் உள்ள ராஜா உயர் நிலைப் பள்ளியில் பள்ளிக் கல்வியினையும், திருச்சிராப்பள்ளி புனித ஜோசப் கல்லூரியில் கல்லூரிக் கல்வியினையும் முடித்துள்ளார். இதன் பின்னர் சென்னை சட்டக் கல்லூரியில் இளங்கலைச் சட்டம் பட்டம் பெற்று வழக்கறிஞராக இருந்தார். இவர் 1989ஆம் ஆண்டு நடைபெற்ற தமிழ்நாடு சட்டமன்றத் தேர்தலில் இராமநாதபுரம் சட்டமன்றத் தொகுதியில் திராவிட முன்னேற்றக் கழக வேட்பாளராகப் போட்டியிட்டுத் தமிழகச் சட்டப்பேரவைக்கு உறுப்பினராகத் தேர்ந்தெடுக்கப்பட்டார்.
# கனி குசுருதி


**கனி குசுருதி** (*Kani Kusruti*) ஒரு இந்திய நடிகையும் மற்றும் வடிவழகியும் ஆவார். 2009 ஆம் ஆண்டில் *கேரளா கஃபே* என்ற திரைப்படத்தின் மூலம் முதன்முதலில் அங்கீகாரம் பெற்றார். அதில் இவரது நடிப்பு விமர்சன ரீதியாக பாராட்டப்பட்டது. 2020 ஆம் ஆண்டில் கேரள மாநில திரைப்பட விருதுகளில் சிறந்த நடிகை விருதையும், *பிரியானி* படத்தில் *கதீஜா* வேடத்தில் நடித்ததற்காக மாஸ்கோ சர்வதேச திரைப்பட விழாவில் சிறந்த நடிகைக்கான விருதும் பெற்றுள்ளார்.  

## இள்மை வாழ்க்கை
கனி, கேரளாவின் திருவனந்தபுரத்தில் உள்ள செருவக்கல் என்ற சிறிய கிராமத்தில் சமூக ஆர்வலரும் பகுத்தறிவுவாதியுமான பெற்றோர்களான ஜெயஸ்ரீ ஏ. கே. மற்றும் மைத்ரேய மைத்ரேயனுக்கும் மகளாகப் பிறந்தார். 15 வயதில், தனது 10 ஆம் வகுப்பு தேர்வு விண்ணப்பத்தில் பூர்த்தி செய்வதற்காக தனது கடைசி பெயரை “குசுருதி” (மலையாளத்தில் “குறும்பு” என்று பொருள்படும்) என எழுதினார். திருவனந்தபுரத்தில் நாடக பயிற்சியாளர்களுக்கான பொதுவான தளமான ‘அபிநயா நாடக ஆராய்ச்சி மையத்தில்’ பயிற்சி பெற்றார்.  

பின்னர் திருச்சூருக்கு குடிபெயர்ந்த கனி, அங்கு 2005 முதல் 2007 வரை ‘திருச்சூர் நாடகப் பள்ளி’யில் நாடகக் கலைத் திட்டத்தில் சேர்ந்தார். அங்கு இவர் இரண்டு ஆண்டுகள் பயிற்சியைப் பெற்றார்.  

## தொழில் வாழ்க்கை
அபிநயா நாடக ஆராய்சி மையத்தில் பௌதயனாவின் *பாகவதாஜ்ஜுகம்* எனும் உன்னதமான கேலிநாடகத்தில் குசுருதி தனது நாடகத் திரையுலகில் அறிமுகமானார். 2000 முதல் 2006 வரை *வசந்ததேனா* நாடகத்தில் முக்கியக் கதாபாத்திரத்தில் நடித்தார். *பாரத் ரங் மகோத்சவ்* மற்றும் கேரளாவின் சர்வதேச நாடக விழா உள்ளிட்ட நாடக விழாக்களில் இந்த நாடகம் நிகழ்த்தப்பட்டது. ஹேர்மன் ஹெசேவின் சித்தார்த்தா எனும் புதினத்தை தழுவி எம். ஜி. ஜோதிஷின் இயக்கத்தில் மேடை ஏற்றப்பட்ட நாடகத்தில் கமலா எனும் பாத்திரத்தை இவர் ஏற்று நடித்தார்.  

## சொந்த வாழ்க்கை
கனி குசுருதி தன்னை ஒரு நாத்திகர் என்றும் பகுத்தறிவுவாதி என்று அடையாளப்படுத்திக் கொள்கிறார். 19 பிப்ரவரி 2019 அன்று, திரைப்படத் தயாரிப்பாளர்களின் பாலியல் சீண்டல் காரணமாக நடிப்பை விட்டு விலகியதாக கூறினார். ஒரு நடிகையாக மலையாளத் திரைப்படத் துறைக்கு எதிராக கடுமையான கூற்றுக்களை முன்வைத்துள்ளார். கனி மீண்டும் நாடகத்திற்குச் செல்ல நினைத்தார் ஆனால் அத்துறையில் போதுமான வருமானம் இவரால் பெற முடியவில்லை.  

இருப்பினும் மி டூ இயக்கம் மற்றும் பிற திரையுலகப் பெண்கள் போன்றவர்களின் முன்முயற்சிகளுக்குப் பிறகு மலையாளத் திரைப்படத் துறை குறித்து கனி நம்பிக்கை கொண்டுள்ளார். 2019 ஆம் ஆண்டில், குஸ்ருதியும் நாட்டின் 48 குறிப்பிடத்தக்க கலைஞர்களும் நாட்டில் நடந்த கொலை சம்பவங்கள் குறித்து பிரதமர் நரேந்திர மோடிக்கு ஒரு கடிதம் எழுதியிருந்தனர்.
# சங்கீத சாரதா


**சங்கீத சாரதா** (*Sangeet Sharada*) என்பது மராத்தி நாடக ஆசிரியர் *கோவிந்த் பல்லால் தேவால்* என்பவரால் 1899 ஆம் ஆண்டுஎழுதி இயக்கிய சங்கீத நாடகம் ஆகும். இந்தியாவில் நாடக இலக்கியங்கள் முக்கியமாக வரலாற்று-புராணக் கதைகளில் கவனம் செலுத்தியபோது குழந்தை திருமணத்தைப் பற்றிய விஷயத்தைக் கையாள்வதன் மூலம் சமூகப் பிரச்சனைகளை வெளிப்படுத்தியும், விதிமுறைகளை மீறியும் நிகழ்த்தப்பட்ட இந்த நாடகம் மராத்தியில் முதல் முன்னோடி நாடகமாகக் கருதப்படுகிறது.  

காலப்போக்கில், பால கந்தர்வன், விஷ்ணுபந்த் பக்னிஸ், பாலச்சந்திர பெந்தர்கர் போன்ற பல்வேறு மேடை நடிகர்கள் ‘சாரதா’ என்ற முக்கியக் கதாபாத்திரத்தில் நடித்துள்ளனர். சங்கீத நாடக வடிவத்துடன், *கோவிந்த் பல்லால் தேவால்* எழுதி இசையமைத்த 50க்கும் மேற்பட்ட பாடல்கள் நாடகத்தில் இடபெற்று இருந்தன. மேலும் இதன் இசை காலப்போக்கில் ஒரு வழிபாட்டு அந்தஸ்தை அடைந்தது.  

இந்த நாடகம் இந்தியாவில் சமூக நாடகத்தின் முன்னோடியாகக் கருதப்படுகிறது. மேலும் 1929 ஆம் ஆண்டில் “சார்தா சட்டம்” என்றும் அழைக்கப்படும் ஹரிபிலாஸ் சர்தாவால் முன்மொழியப்பட்ட குழந்தைத் திருமணத் தடைச் சட்டம் நிறைவேற்றப்பட்டபோது, அது நாடகத்தின் பெயரால் “சாரதா சட்டம்” என்று தவறாக பெயரிடப்பட்டது.  

## சமூகத் தாக்கம்
சங்கீத சாரதா அரங்கேற்றப்படுவதற்கு முன்பு, வரலாற்று மற்றும் புராணக் கதைகளைக் கொண்ட நாடகங்கள் மராத்தி மேடைகளில் பிரபலமாக இருந்தன. குழந்தைத் திருமணத்தை சமூகத்திலிருந்து ஒழிக்கும் செய்தியுடன், இந்த நாடகம் 1899 ஆம் ஆண்டில் “இந்தியாவில் சமூக நாடகத்தில் ஒரு முன்னோடியாக” மாறியது. “சார்தா சட்டம்” என்றும் அழைக்கப்படும் குழந்தைத் திருமண தடுப்புச் சட்டம் நிறைவேற்றப்பட்டபோது, அதற்கு “சாரதா சட்டம்” என்று நாடகத்தின் பெயர் சூட்டப்பட்டதால் இந்த நிகழ்ச்சி மேலும் பிரபலமடைந்தது. செப்டம்பர் 28,1929 அன்று நிறைவேற்றப்பட்ட இந்தச் சட்டம் *ஹரிபிலாஸ் சர்தா* என்பவரால் முன்மொழியப்பட்டது. உண்மையில் அவரது குடும்பப்பெயரின் பெயரால் அவ்வாறு அழைக்கப்பட்டது.  

நாடகத்தின் பாடல்கள் இன்றும் பிரபலமாக உள்ளன. *மதர இட்டுகா நா* என்ற பாடல் 2011 ஆம் ஆண்டு வெளியான *பால்கந்தர்வா* என்ற மராத்தி திரைப்படத்தில் பயன்படுத்தப்பட்டது. சமீபத்தில் ஜனவரி 2012 இல், *சங்கீத சாரதா-ஒரு ரியாலிட்டி ஷோ* என்ற நாடகத்தின் நவீன பதிப்பு மும்பையில் அரங்கேற்றப்பட்டது. புத்துயிர் பெற்ற நாடகம் நாடகத்திற்கு ஒரு நவீன கண்ணோட்டத்தை வழங்கியது. அசல் நாடகத்தின் அனைத்து பாடல்களும் திய வகை இசையைப் பயன்படுத்தி அப்படியே பயன்படுத்தப்பட்டன. இந்த நாடகத்தை மும்பை பெருநகர மாநகராட்சியின் ஊழியர்கள் அரங்கேற்றினர். 2011 ஆம் ஆண்டில், இந்த நாடகம் பிரெய்லி எழுத்துக்களாக மொழிபெயர்க்கப்பட்டது.  

தற்செயலாக, 1909 டிசம்பர் 21 அன்று விஜயநந்த் நாட்டியகிரகத்தில் நாடகம் நிகழ்த்தப்பட்டபோது, நாசிக்கின் அப்போதைய பிரிட்டிஷ் ஆட்சியர் ஏ. எம். டி. ஜாக்சன் சுதந்திர போராட்ட வீரர் அனந்த் லக்ஷ்மன் கன்ஹேரேவால் சுட்டுக் கொல்லப்பட்டார். இந்த நாடகத்தை அன்னாசாகேப் கிர்லோஸ்கரின் *கிர்லோஸ்கர் நாடக மண்டலி* நிகழ்த்தியது. அங்கு சாரதா என்ற முக்கிய கதாபாத்திரத்தை பால் காந்தர்வனே ஏற்று நடித்தார்.
# யூரிபெல்டா



***யூரிபெல்டா*** (*Eurypelta*) என்பது *யூமோல்பினே* என்ற துணைக்குடும்பத்தில் உள்ள இலை வண்டுகளின் ஒரு பேரினம் ஆகும். இது இந்தியாவில் மட்டுமே இருப்பதாக அறியப்படுகிறது.  

இந்தப் பேரினம் முதலில் 1874-இல் பெலிசியன் சாபுயிசால் *யூராசிபிசு* என்று பெயரிடப்பட்டது. இருப்பினும், இந்தப் பெயர் யூரியாசுபிசுன் எழுத்துப்பிழையாகத் தீர்மானிக்கப்பட்டது. இது 1851ஆம் ஆண்டில் *யூரியாசுபிசு* பிளான்சார்ட் என்ற வண்டு பேரினத்திற்கு இடப்பட்டது. எனவே சாபியிசின் பேரினமானது 1885ஆம் ஆண்டில் எட்வர்ட் லெபெவ்ரே என்பவரால் *யூரிபெல்டா* என்று மறுபெயரிடப்பட்டது.  

## சிற்றினங்கள்

- *யூரிபெல்டா மோசுடெடா* <small>(பேப்ரிசியசு, 1792) </small>
- *யூரிபெல்டா இசுபிளெண்டிடா* <small>மெட்வெடேவ், 2018</small>
# அல்லார்செண்டம்



**அல்லார்செண்டம்** (*Allargentum*) என்பது Ag<sub>1−x</sub>Sb<sub>x</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். இவ்வாய்ப்பாட்டிலுள்ள x = 0.09–0.16 என்ற மதிப்பைக் காட்டுகிறது. ஆண்டிமோணைடு வகுப்பைச் சேர்ந்த இக்கனிமம் சல்பைடுகள் மற்றும் சல்போவுப்புகள் என்ற மீச்சிறப்பு வகுப்பிலும் வைக்கப்படுகிறது. சில சமயங்களில் இது இயற்கை தனிமங்கள் மற்றும் கலப்புலோகங்கள் என்ற வகுப்பிலும் சேர்க்கப்படுவதுண்டு. இந்த மிதமான அரிய கனிமம் வெள்ளி தாதுக்களில் காணப்படுகிறது. எனவே மற்றொரு என்பதற்கான அல்லார் என்ற கிரேக்க சொல்லில் இருந்தும் இலத்தீன் மொழியில் வெள்ளி என்பதற்கான அர்செண்டம் என்ற சொல்லில் இருந்தும் அல்லார்செண்டம் என்ற பெயர் உருவாக்கப்பட்டது.  

பன்னாட்டு கனிமவியல் சங்கம் அல்லார்செண்டம் கனிமத்தை Allஎன்ற குறியீட்டால் அடையாளப்படுத்துகிறது.
# அனந்த்நாக் மேற்கு சட்டமன்றத் தொகுதி



**அனந்த்நாக் மேற்கு** **சட்டமன்றத் தொகுதி** என்பது (*Anantnag West Assembly constituency*) இந்தியாவின் சம்மு காசுமீரில் சம்மு காசுமீர் சட்டப்பேரவையில் உள்ள 90 தொகுதிகளில் ஒன்றாகும். இது அனந்த்நாக்-ரசௌரி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## தேர்தல் முடிவுகள்
2024 இல் நடைபெற்ற சம்மு காசுமீர் சட்டப்பேரவைத் தேர்தலில் ஜம்மு காஷ்மீர் தேசிய மாநாட்டு கட்சி வேட்பாளர் அப்துல் மசித் பட் 25135 வாக்குகள் பெற்று ஆனந்த்நாக் தொகுதியில் வெற்றி பெற்றார்.
# டாக்டர் எம். ஜி. ஆர். மீன்வளக் கல்லூரி மற்றும் ஆராய்ச்சி நிலையம், பொன்னேரி


**டாக்டர் எம். ஜி. ஆர். மீன்வளக் கல்லூரி மற்றும் ஆராய்ச்சி நிலையம், பொன்னேரி** (*Dr. M.G.R. Fisheries College and Research Institute, Ponneri*) என்பது நாகப்பட்டினத்தில் உள்ள தமிழ்நாடு டாக்டர் ஜெ. ஜெயலலிதா மீன்வளப் பல்கலைக்கழக இணைவுபெற்ற மீன்வளக் கல்லூரி ஆகும். இக்கல்லூரி திருவள்ளூர் மாவட்டம் பொன்னேரியில் அமைந்துள்ளது. இக்கல்லூரியினை அன்றைய தமிழ்நாடு முதலமைச்சர் ஜெ. ஜெயலலிதா 20 பிப்ரவரி 2013 அன்று துவக்கிவைத்தார். இக்கல்லூரியில் மீன்வளம் தொடர்பான இளநில அறிவியல் கல்வி பயிற்றுவிக்கப்படுகிறது. இப்படிப்பிற்கு ஆண்டு தோறும் 60 மாணவர்கள் பொது கலந்தாய்வின் மூலம் சேர்த்துக்கொள்ளப்படுகின்றனர்.  

## துறைகள்
- மீன் வளர்ப்பு
- மீன் பதப்படுத்தும் தொழில்நுட்பம்
- மீன் தொழில்நுட்பம் மற்றும் மீன் பொறியியல்
- மீன்வள உயிரியல் மற்றும் மீன்வள மேலாண்மை
- மீன்வள விரிவாக்கம், பொருளாதாரம் மற்றும் புள்ளியியல்
- நீர்வாழ் சுற்றுச்சூழல் மேலாண்மை

## பயிற்றுவிக்கப்படும் பாடங்கள்
- இளநிலை அறிவியல்-மீன்வளம்
- முதுநிலை அறிவியல்-மீன்வளம் (5 பிரிவுகள்)
# அஜாமிளன்

பிடியிலிருந்து மீட்டெடுக்கும் விஷ்ணு தூதர்கள் (இடது)]]  

**அஜாமிளன்** (*Ajamila* (சமசுகிருதம்: अजामिल, IAST: ), இந்து தொன்மவியல் மாந்தர்களில் ஒருவர். பாகவத புராணத்தில்ஒருவர் இறக்கும் தருவாயில் ஹரி நாமங்களை ஜெபிப்பதால், எமதூதர்களின் பிடியிலிருந்து காக்கும் மகிமையை அஜாமிளன் எனும் கதை மாந்தர் மூலம் பாகவத புராணம் எடுத்துக் கூறுகிறது. மேலும் ஒருவர் செய்த பாவங்கள் மற்றும் பிறவிச்சுழற்சியிலிருந்து விடுபட்டு வைகுண்டம் அடைவதற்கான திறவுகோலாக உள்ள ஹரி நாமத்தின் மகிமையை அஜாமிளன் கதை மூலம் பாகவத புராணம் எடுத்துக் கூறுகிறது.  

## தொன்மக் கதை
தற்காலத்தில் கன்னோசி என அழைக்கப்படும் **கன்யாகுப்ஜம்** நகரத்தில் வாழ்ந்த அஜாமிளன் எனும் அந்தணர், பால்வினைத் தொழில் புரியும் பெண்னின் வலையில் சிக்கி, மனைவி மற்றும் குடும்பத்தை மறந்தான். விலைமாதுவுடன் தொடர்ந்து தாம்பத்தியம் நடத்திய அஜாமிளன், வறுமை காரணமாக திருட்டுகளில் ஈடுபட்டு பொருள் சம்பாதித்தான். விலைமாது மூலம் அஜாமிளனுக்கு பத்து குழந்தைகள் பிறந்தனர். கடைசி குழந்தைக்கு நாராயணன் எனப்பெயரிட்டான்.  

எண்பத்தெட்டு ஆண்டுகளுக்குப் பிறகு அஜாமிளன் மரணப் படுக்கையில் இருந்த போது, எம தூதர்களைக் கண்டு பயந்த அஜாமிளன் தன் மகன் நாராயணனின் பெயரைக் கூவிக்கூவி அழைத்தான்.. விஷ்ணுவின் திருநாமத்தைக் கேட்டதும், விஷ்ணு தூதர்கள் அஜாமிளனை எமதூதர்களின் பிடியில் இருந்து மீட்கத் தோன்றினர். விஷ்ணு தூதர்கள் மற்றும் யம தூதர்கள் அஜாமிளனை எம தேவன் முன்பு கொண்டு நிறுத்தி விசாரிக்கப்பட்டார்.  

அவ்வமயம் எம தேவனிடம், விஷ்ணு தூதர்கள், சாத்திரங்கள் கூறியவாறு, ஹரியின் பெயரை உச்சரிப்பது அல்லது நாம ஜெபம் செய்தல் அல்லது பாராயணம் செய்வதால் ஒருவன் அனைத்துப் பாவங்களிலிருந்து விடுபட்டு வைகுண்டம் அடைகிறான் என எடுத்துக் கூறினார்கள். இவ்வகையாக தனது கடமைகளை புறக்கணித்து, பாவ வாழ்க்கை நடத்திய அந்தணர் அஜாமிளன் வைகுண்டம் அடைய முடிந்தது.  

## இதனையும் காண்க
- கஜேந்திரமோட்சம்
- பிரகலாதன்
- துருவன்
- மார்க்கண்டேயர்